2022 12 19
LT
Europos Sąjungos oficialusis leidinys
C 481/5
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10987 – BAIN CAPITAL / CAVERION) Bylą numatoma nagrinėti supaprastinta tvarka (Tekstas svarbus EEE)
(2022/C 481/03)
1.
2022 m. gruodžio 9 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Bain Capital Investors, LLC“ (toliau – „Bain Capital“, JAV), — „Caverion Corporation“ (toliau – „Caverion“, Suomija).
Įmonė „Bain Capital“ įgyja, kaip apibrėžta Susijungimų reglamento 3 straipsnio 1 dalies b punkte, visos įmonės „Caverion“ kontrolę.
Koncentracija vykdoma viešojo konkurso būdu.
2.
Įmonių verslo veikla:
— „Bain Capital“ – privataus kapitalo investicijų įmonė, investuojanti į įmones įvairiuose pramonės sektoriuose, įskaitant informacinių technologijų, sveikatos priežiūros, mažmeninės prekybos ir vartojimo prekių, ryšių, finansinių paslaugų ir pramonės ir (arba) gamybos sektorius; — „Caverion“ – pagal Suomijos įstatymus įsteigta akcinė bendrovė.
Ji vykdo veiklą statybos technologijų ir pramoninių procesų įrengimo ir priežiūros srityse, visų pirma šildymo, elektros energijos, energetikos, vėdinimo, vėsinimo, pastatų automatizavimo ir pastatų saugumo techninių disciplinų srityse.
Be to, „Caverion“ teikia pramoninės gamybos procesų, tokių kaip hidroenergija, plaušienos ir popieriaus gamyba ir cheminiai procesai, techninės priežiūros paslaugas.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.